Астанада рекордты көлемде мектептер салынып жатыр
DATE: 22:20, 30 Шілде 2024 | GMT +5
TITLE: Астанада рекордты көлемде мектептер салынып жатыр
URL: https://kaz.inform.kz/news/astanada-rekordti-kolemde-mektepter-salinip-zhatir-182754/
META: DATE: 22:20, 30 Шілде 2024 | GMT +5
TOTAL WORDS: 187
AUTHOR(S):
TEXT: Әкім қазір 30-дан астам мектептің құрылысы жүріп жатқанын айтты. Оның ішінде 90 мың оқушыға арналған екі ауысымды 24 жайлы мектеп бар. «Астанада рекордты көлемде мектептер салынып жатыр. Қазіргі уақытта 100 мыңға жуық оқушы орнына арналған 30-дан астам мектептің құрылысы жүріп жатыр. Олардың арасында «Жайлы мектеп» ұлттық жобасы аясында Samruk-Kazyna Construction салатын 90 мың оқушы орнына арналған екі ауысымды 24 жайлы мектеп бар. Қаланы аралау барысында ҚР Премьер-Министрінің бірінші орынбасары Роман Склярмен бірге оқу жылының басында ашылатын жайлы мектептерге бардық. Бұл 8 мектеп мына мекенжайларда орналасқан: Сарыарқа ауданында Ұлытау мен Наурыз көшелерінің қиылысында, Бейбарыс Сұлтан көшесінде, Нұра ауданында Төле би көшесі мен 24 көшенің қиылысында, Есіл ауданында Қабанбай батыр даңғылы мен Сығанақ көшесінің қиылысында, Нұра ауданында Төле би көшесі, 31 мекенжайында, Мәңгілік ел даңғылы мен Е-497 көшесінің қиылысында, Орынбор көшесі мен №37 көшенің қиылысында, Алматы ауданында А. Байтұрсынов көшесінде. Сондай-ақ, оқу жылының басында жоғарыда аталған оқу орындарынан басқа тағы үш мемлекеттік және бір жеке мектеп ашу жоспарланып отыр. Сол сияқты жыл соңына дейін тағы 7 жайлы мектеп, 5 мемлекеттік және 3 жекеменшік мектеп ашу жоспарда бар. Осылайша, жаңа оқу жылы барысында 23 мектептің құрылысы аяқталады», – делінген хабарламада
